text: [{"text_idx": "#000001", "text": "Stu\u00f0ulskonsertin i\u0301 L\u00f8ksh\u00f8ll i\u0301 apri\u0301l, gav 25.000 kro\u0301nur til Ukraine. Av ti\u0301, at vit ikki hava sent pening til Ukraine a\u0301\u00f0ur, gj\u00f8rdu vit av fyrst at senda 1000 USD, sum er go\u0301\u00f0ar 6000 kro\u0301nur."}, {"text_idx": "#000002", "text": "Tilsamans 12 familjur hava fingi\u00f0 hja\u0301lp til mat, og tri\u0301ggjar familjur fingu pening, so tey kundu keypa sja\u0301lvi. Miroslava, sum tekur s\u00e6r av stu\u00f0linum, hevur keypt mat i\u0301 einari heils\u00f8lu, ti\u0301 har fa\u0301a tey meira fyri pengarnar."}, {"text_idx": "#000003", "text": "Hja\u0301lpin er farin til familjur, sum eru fly\u0301ddar til vestara partin av Ukraine, har ta\u00f0 enn er fri\u00f0arligt. Vo\u0301nin, um at kunna flyta heimaftur minkar fyri hv\u00f8nn dag, sum gongur."}, {"text_idx": "#000004", "text": "Familjan a\u0301 myndini omanfyri er u\u0301r by\u0301num Lyman i\u0301 Donetsk \u00f8kinum. Har er no\u0301gv bumbing, serstakliga i\u0301 seinastuni, og tey o\u0301ttast, at heim teirra er oy\u00f0ililagt. Tey hava ti\u0301 gj\u00f8rt av byrja at byggja eitt li\u0301v upp i\u0301 Uzhhorod. Tey hava funni\u00f0 eina i\u0301bu\u0301\u00f0 at leiga og summir teirra hava longu fingi\u00f0 arbei\u00f0i. Tey eru sera takksom fyri stu\u00f0ulin til mat, ti\u0301 ho\u0301ast tey hava fingi\u00f0 arbei\u00f0i, so hava tey ikki fingi\u00f0 si\u0301na fyrstu l\u00f8n enn."}, {"text_idx": "#000005", "text": "Miroslava og ma\u00f0ur hennara Mykola bu\u0301gva i\u0301 Uzhhorod, sum liggur har vesturi i\u0301 Ukraine. Tey eiga try\u0301 b\u00f8rn sja\u0301lvi og hava \u00e6ttleitt sjey. Miroslava, ma\u00f0urin og b\u00f8rnini hava arbeitt saman um at keypa matin og koyra hann u\u0301t til familjurnar."}, {"text_idx": "#000006", "text": "Ta\u00f0 er Angelina Johannesen i\u0301 Klaksvi\u0301k, sum er u\u0301r Kharkiv i\u0301 Ukraine, sum er millumfo\u0301lk millum F\u00f8roysku barnahja\u0301lpina og mo\u0301ttakarnar i\u0301 Ukraine. Hon sigur, at Miroslava bi\u00f0ur heilsa, at tey eru o\u0301gvuliga takksom fyri stu\u00f0ulin. Allar familjurnar senda eisini heilsan og takka fyri hja\u0301lpina."}, {"text_idx": "#000009", "text": "Jo\u0301laga\u0301vur til b\u00f8rn i\u0301 Nigeria"}]